**ՀԻՄՆԱՎՈՐՈՒՄ**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՍԵՊՏԵՄԲԵՐԻ 16-Ի N 1448-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Սույն նախագծի ընդունման անհրաժեշտությունը պայմանավորված է Հայաստանի Հանրապետության կառավարության 2022 թվականի սեպտեմբերի 16-ի «Սննդամթերքի անվտանգության, անասնաբուժության և բուսասանիտարիայի ոլորտներում ազգային ռեֆերենս փորձարկման լաբորատորիաների նշանակման կարգը սահմանելու մասին» N 1448-Ն որոշման (այսուհետ՝ Որոշում) կիրարկման ընթացքում առաջացած օրենսդրական բացերի շտկմամբ։

**2. Ընթացիկ իրավիճակը և խնդիրները**

«Սննդամթերքի անվտանգության, անասնաբուժության և բուսասանիտարիայի ոլորտներում ազգային ռեֆերենս փորձարկման լաբորատորիաների նշանակման կարգը սահմանելու մասին» N 1448-Ն որոշմամբ կարգավորվում են սննդամթերքի անվտանգության, անասնաբուժության և բուսասանիտարիայի ոլորտներում ազգային ռեֆերենս փորձարկման լաբորատորիաների (այսուհետ՝ ռեֆերենս լաբորատորիա) նշանակման հետ կապված հարաբերությունները:

1. **Տվյալ բնագավառում իրականացվող քաղաքականությունը**

Հավատարմագրման, տեխնիկական կանոնակարգման, համապատասխանության գնահատման և չափումների միասնականության ապահովման ոլորտների լիազոր մարմին է հանդիսանում Էկոնոմիկայի նախարարությունը։ Ոլորտներում առկա խնդիրները և օրենսդրական անհամապատասխանությունները վերացնելու նպատակով՝ նախարարության կողմից մշակվել է սույն նախագիծը, որն ուղղված է ռեֆերենս լաբորատորիայի հիմնմանն ուղղված օրենսդրական պահանջների արդիականացմանը, համապատասխանության գնահատման վիճելի արդյունքների լուծման առաջադրմանը:

1. **Կարգավորման նպատակը և բնույթը**

 Սույն նախագծի ընդունման նպատակն է ռեֆերենս լաբորատորիայի հիմնմանն ուղղված օրենսդրական պահանջների արդիականացումը։

1. **Նախագծի մշակման գործընթացում ներգրավված ինստիտուտները և անձինք**

ՀՀ էկոնոմիկայի նախարարություն

1. **Ակնկալվող արդյունքը**

Շուկայահանման և շահագործման փուլում օրենսդրությամբ սահմանված պահանջներին չհամապատասխանող փորձարկումների և չափումների բացառում, լաբորատոր փորձարկումներին վերաբերող վիճելի հարցերի կարգավորում։

**7․ Այլ տեղեկություններ (եթե այդպիսիք առկա են)**

Նախագծի ընդունմամբ այլ իրավական ակտերի ընդունում չի նախատեսվում։

Նախագծի ընդունման կապակցությամբ Հայաստանի Հանրապետության պետական բյուջեի եկամուտների էական նվազեցում կամ ծախսերի ավելացում չի առաջանում։

Նախագծի վերաբերյալ հասարակությանն իրազեկումն իրականացվում է իրավական ակտերի նախագծերի հրապարակման միասնական կայքում տեղադրելու միջոցով։

**8․ Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

 Ներկայացվող նախագիծը չի բխում համապատասխան ռազմավարական փաստաթղթերից։